

09.12.2016 Informācija plašsaziņas līdzekļiem

**Stājas spēkā jauns vilcienu kustības saraksts**

**No šī gada 11. decembra stājās spēkā jauns vilcienu kustības saraksts.**

Izmaiņas kustības sarakstā iestrādātas, lai uzlabotu pakalpojumu kvalitāti, nodrošinot vairāku vilcienu savstarpējo sasaisti un paātrinātu atsevišķu vilcienu pienākšanu galamērķī. Tāpat, atsevišķiem vilcienu reisiem ir noteikta apstāšanās pieturas punktos, kuros līdz šim tie nepieturēja.

Jaunais vilcienu kustības grafiks ir izstrādāts uz esošā saraksta bāzes ar nelielām korekcijām un daļēju vilcienu numerācijas maiņu.

Izmaiņas vilcienu pienākšanas un atiešanas laikos skars nelielu daļu reisu, laikiem mainoties no 1 līdz 6 minūtēm.

Detalizēta informācija par vilcienu kustību atrodama PV mājas lapā, mobilajās aplikācijās, Rīgas Centrālās stacijas Klientu apkalpošanas centrā, kā arī zvanot pa bezmaksas dzelzceļa uzziņu tālruni 80001181.

Papildu informācijai:

Egons Ālers:

A/S „Pasažieru vilciens”

Sabiedrisko attiecību daļas vadītājs Tel. 67233328

Mob.t. 29455472

E-pasts: egons.alers@pv.lv

*Par AS Pasažieru vilciens*

Uzņēmums dibināts 2001. gada 2. novembrī. AS *Pasažieru vilciens* ir vienīgais iekšzemes sabiedriskā transporta pakalpojumu sniedzējs, kas pārvadā pasažierus visā Latvijas teritorijā pa dzelzceļu. AS *Pasažieru vilciens* dibināta saskaņā ar VAS *Latvijas dzelzceļš* restrukturizācijas programmu.